ai4bharat/Pralekha huggingface dataset:
कृषि एवं किसान कल्याण मंत्रालय
कृषि मंत्री श्री नरेंद्र सिंह तोमर ने कीटनाशक उद्योग के प्रतिनिधियों के साथ रेगिस्तानी टिड्डी नियंत्रण पर चर्चा की
श्री तोमर ने कहा, ‘इस समस्या से निपटने के लिए ब्रिटेन से आएंगी नई मशीनें’
राजस्थान और पंजाब में 14,000 हेक्टेयर से भी अधिक भूमि पर टिड्डी नियंत्रण किया गया
केंद्रीय कृषि एवं किसान कल्याण, ग्रामीण विकास और पंचायती राज मंत्री श्री नरेंद्र सिंह तोमर ने खेतों में टिड्डियों के हमलों को रोकने हेतु एक रणनीति तैयार करने के लिए आज यहां कीटनाशक कंपनियों के प्रमुखों और अन्य प्रतिनिधियों से वीडियो कॉन्फ्रेंस के माध्यम से चर्चा की। इस दौरान श्री तोमर ने कहा कि कृषि एक प्राथमिकता वाला क्षेत्र है जिस पर प्रधानमंत्री श्री नरेन्द्र मोदी द्वारा विशेष जोर दिया जा रहा है। श्री तोमर ने कहा कि सरकार निर्बाध बुवाई एवं कटाई संचालन सुनिश्चित करने में कोई भी परेशानी नहीं आने देगी। उन्होंने कहा कि केंद्र और राज्य सरकारें रेगिस्तानी टिड्डी पर नियंत्रण करने के उपायों पर एक साथ काम कर रही हैं जिसमें काफी हद तक सफलता मिली है। उन्होंने बताया कि ब्रिटेन से नई मशीनें जल्द ही आ जाएंगी, जिनका ऑर्डर दिया जा चुका है। .
इस चर्चा के दौरान केंद्रीय मंत्री श्री तोमर के साथ कृषि राज्य मंत्री श्री परषोत्तम रूपाला व श्री कैलाश चौधरी तथा संबंधित वरिष्ठ अधिकारी भी मौजूद थे। श्री तोमर ने कहा कि कृषि मंत्रालय ने टिड्डी समस्या को लेकर अनेक कदम उठाए हैं। यह ज्वलंत विषय है। लंबे अरसे बाद पिछले साल टिड्डी दलों का हमला हुआ, तो सभी लोग एकाएक घबरा गए, लेकिन संतोष की बात यह है कि किसानों के साथ ही हम सबने मिलकर इससे मुकाबला किया और टिड्डी दलों को नष्ट कर नुकसान रोकने की कोशिश की गई। उन्होंने कहा कि जिन किसानों को नुकसान हुआ, उन्हें केंद्र एनडीआरएफ से मदद दे रहा है। उन्होंने बताया कि युद्ध स्तर पर हमारे सामूहिक प्रयत्नों को देखते हुए पूरी दुनिया में भारत की प्रशंसा हुई। कीटनाशक कंपनियों का भी इसमें योगदान रहा।
उन्होंने बताया कि पिछली बार समस्या को देखते हुए उच्चस्तरीय बैठकें की गईं, जिनमें कर्मचारियों एवं मशीनों सहित सारे साधन बढ़ाने की तैयारी की गई है एवं सभी उपाय किए जा रहे हैं। आपदा से निपटने का जज्बा हम सबमें है, जिससे मिल-जुलकर इस संकट से निजात पा लेंगे। वीडियो कॉन्फ्रेंसिंग में कीटनाशक कंपनियों के प्रमुखों / प्रतिनिधियों ने सुझाव दिए। उन्होंने अलग-अलग क्षेत्र तय करने का भी सुझाव दिया, ताकि सभी को सुविधा हो। इस पर मंत्री महोदय ने सहमति जताई। सभी कंपनियों के प्रमुखों ने अपने सीएसआर व अन्य संसाधनों का उपयोग करने संबंधी आश्वासन दिया एवं बताया कि वे राज्य सरकारों तथा कृषि मंत्रालय के अधिकारियों के साथ मिलकर इस समस्या को नियंत्रण करने हेतु हरसंभव प्रयास करेंगे।
अधिकारियों ने जानकारी दी कि अब तक राजस्थान के जैसलमेर, श्रीगंगानगर, जोधपुर, बाड़मेर व नागौर जिले तथा पंजाब के फाजिल्का में डेढ़ सौ जगहों पर 14,300 हेक्टेयर क्षेत्र में टिड्डी नियंत्रण किया गया है। वर्तमान में श्रीगंगानगर, फलौदी , बाड़मेर, अजमेर व नागौर जिले में टिड्डी झुंड सक्रिय हैं।
राष्ट्रपति सचिवालय
गुरु तेग बहादुर के शहीदी दिवस की पूर्व संध्या पर राष्ट्रपति का संदेश
राष्ट्रपति श्री रामनाथ कोविंद ने गुरु तेग बहादुर के शहीदी दिवस की पूर्व संध्या पर अपने संदेश में कहा-
“गुरु तेग बहादुर जी के शहीदी दिवस के पवित्र अवसर पर, मैं उन्हें अपनी विनम्र श्रद्धांजलि अर्पित करता हूं।
सिख समुदाय के नौवें गुरु, श्री तेग बहादुर जी ने लोगों की आस्था, विश्वास एवं अधिकारों की रक्षा के लिए सर्वोच्च बलिदान किया था। इसलिए, देशवासी उन्हें प्रेम और सम्मानपूर्वक 'हिन्द की चादर' कहते हैं। उनका बलिदान, हम सभी को मानवता की सच्ची सेवा के लिए एकजुट होने की प्रेरणा देता है। गुरु तेग बहादुर जी की शिक्षा और उनके कार्य हम सभी में मानव-प्रेम और देशभक्ति की भावना का संचार करते रहेंगे।
आइए, इस पवित्र दिवस पर संकल्प करें कि हम अपने विचारों से हिंसा, संकीर्णता और घृणा को समाप्त कर, स्वयं को दूसरों की निःस्वार्थ सेवा के लिए समर्पित करेंगे तथा प्रेम, सद्भाव एवं करुणा जैसे मानवीय मूल्यों को बढ़ावा देंगे।”
पर्यावरण, वन एवं जलवायु परिवर्तन मंत्रालय
सीएक्यूएम उप-समिति ने ग्रैप के तहत कार्रवाई शुरू करने के लिए आपात बैठक की
केन्द्रीय प्रदूषण नियंत्रण बोर्ड  द्वारा शाम चार बजे दी गई एक्यूआई बुलेटिन के अनुसार दिल्ली का समग्र वायु गुणवत्ता सूचकांक  आज 410 दर्ज किया गया। दिल्ली के समग्र एक्यूआई में इस अचानक वृद्धि को ध्यान में रखते हुए, एनसीआर और आसपास के क्षेत्रों में ग्रेडेड रिस्पांस एक्शन प्लान  के तहत कार्रवाई शुरू करने के लिए वायु गुणवत्ता प्रबंधन आयोग  की उप-समिति ने आज एक आपातकालीन बैठक की। समग्र वायु गुणवत्ता मापदंडों की व्यापक समीक्षा करते हुए, उप-समिति ने कहा कि दिल्ली के समग्र एक्यूआई में यह अचानक वृद्धि तापमान में गिरावट, शांत हवाओं, खराब मिक्सिंग हाइट्स और प्रदूषकों के बिखराव के लिए प्रतिकूल वेंटिलेशन गुणांक के कारण हुई है और आईआईटीएम/आईएमडी द्वारा मौसम/मौसम संबंधी पूर्वानुमान के अनुसार वायु गुणवत्ता में आज रात/कल से सुधार की उम्मीद है। उप-समिति ने सर्वसम्मति से यह निर्णय लिया कि चरण-III को लागू करना उचित नहीं है और सभी संबंधित एजेंसियों द्वारा ग्रैप के चरण-I और चरण-II के तहत निर्धारित कार्रवाई को जारी रखना उचित है।
आईआईटीएम/आईएमडी द्वारा प्रदान किए गए गतिशील मॉडल और मौसम/मौसम संबंधी पूर्वानुमान के अनुसार, दिल्ली के समग्र एक्यूआई में अचानक आया यह उछाल अस्थायी है और आज रात/कल से हवा की गुणवत्ता में सुधार के साथ हवा की गति रफ्तार पकड़ लेगी। इस पूर्वानुमान में गिरावट के रूझान के साथ आज रात/कल से दिल्ली के समग्र एक्यूआई में और अधिक गिरावट की भविष्यवाणी नहीं की गई है। इसके कल से और आने वाले दिनों में काफी हद तक ‘बहुत खराब’ श्रेणी में रहने की संभावना है।
इसके अलावा, एनसीआर के ग्रैप के तहत उपायों को लागू करने के लिए जिम्मेदार विभिन्न एजेंसियों एवं प्रदूषण नियंत्रण बोर्डों  और डीपीसीसी को आने वाले दिनों में ग्रैप के चरण- I और चरण- II के तहत कार्रवाई को सख्ती से सुनिश्चित करने की सलाह भी दी गई है।
आयोग ने एनसीआर के नागरिकों से यह अपील भी की है कि वे ग्रैप को लागू करने में सहयोग करें और ग्रैप के तहत सिटीजन चार्टर में उल्लिखित कदमों का पालन करें। नागरिकों को यह सलाह दी जाती है कि:
• सार्वजनिक परिवहन का उपयोग करें और निजी वाहनों का उपयोग कम से कम करें।
• अपने ऑटोमोबाइल में अनुशंसित अंतराल पर नियमित रूप से एयर फिल्टर बदलें।
• धूल पैदा करने वाली निर्माण की गतिविधियों से बचें
उप-समिति स्थिति पर बारीकी से नजर रख रही है और दिल्ली में हवा की गुणवत्ता तथा आईएमडी/आईआईटीएम द्वारा उपलब्ध कराए गए पूर्वानुमान के आधार पर आगे के उचित निर्णय के लिए आवश्यकता पड़ने पर कल फिर से स्थिति की समीक्षा करेगी। ग्रैप का संशोधित कार्यक्रम आयोग की आधिकारिक वेबसाइट पर उपलब्ध है और इसे caqm.nic.in के माध्यम से देखा जा सकता है।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 194.76 करोड़ से अधिक टीके लगाए जा चुके हैं
12-14 आयु वर्ग में 3.49 करोड़ से अधिक खुराकें लगाई गई
भारत में कोरोना के सक्रिय मामले 36,267 हैं
पिछले 24 घंटों में 7,584 नए मामले सामने आए
स्वस्थ होने की वर्तमान दर 98.70 प्रतिशत
साप्ताहिक सक्रिय मामलों की दर 1.50 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 194.76 करोड़  से अधिक हो गया। इस उपलब्धि को 2,49,36,054 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.49 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,07,512
|
|
दूसरी खुराक
|
|
1,00,46,444
|
|
प्रीकॉशन खुराक
|
|
53,64,614
|
|
अग्रिम पंक्ति के कर्मी
|
|
पहली खुराक
|
|
1,84,20,289
|
|
दूसरी खुराक
|
|
1,75,94,513
|
||
|
प्रीकॉशन खुराक
|
|
90,96,477
|
|
12-14 वर्ष आयु वर्ग
|
|
पहली खुराक
|
|
3,49,17,732
|
|
दूसरी खुराक
|
|
1,88,71,349
|
|
15-18 वर्ष आयु वर्ग
|
|
पहली खुराक
|
|
5,97,72,453
|
|
दूसरी खुराक
|
|
4,67,26,172
|
|
18-44 वर्ष आयु वर्ग
|
|
पहली खुराक
|
|
55,74,97,921
|
|
दूसरी खुराक
|
|
49,36,35,305
|
|
प्रीकॉशन खुराक
|
|
13,40,312
|
|
45-59 वर्ष आयु वर्ग
|
|
पहली खुराक
|
|
20,33,08,961
|
|
दूसरी खुराक
|
|
19,16,44,537
|
|
प्रीकॉशन खुराक
|
|
17,11,553
|
|
60 वर्ष से अधिक आयु वर्ग
|
|
पहली खुराक
|
|
12,71,38,362
|
|
दूसरी खुराक
|
|
11,95,79,805
|
|
प्रीकॉशन खुराक
|
|
2,05,68,681
|
|
प्रीकॉशन खुराक
|
||
|
3,80,81,637
|
|
कुल
|
|
|
|
1,94,76,42,992
भारत में सक्रिय मामले आज 36,267 हैं। सक्रिय मामले, कुल पॉजिटिव मामलों के 0.08 प्रतिशत हैं।
नतीजतन, भारत में स्वस्थ होने की दर 98.70 प्रतिशत है। पिछले 24 घंटों में 3,791 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,26,44,092 हो गई है।
बीते 24 घंटे में कोरोना के 7,584 नए मामले सामने आएं।
पिछले 24 घंटों में कुल 3,35,050 जांच की गई हैं। भारत ने अब तक कुल 85.41 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 1.50 प्रतिशत है और दैनिक रूप से पुष्टि वाले मामलों की दर 2.26 प्रतिशत है।
प्रधानमंत्री कार्यालय
प्रधानमंत्री ने देशवासियों को होली की शुभकामनाएं दीं
प्रधानमंत्री श्री नरेन्द्र मोदी ने देशवासियों को शुभ एवं रंगों भरी होली की बधाई दी है और सभी के जीवन में आनंद एवं उमंग की कामना की है।
प्रधानमंत्री ने ट्वीट किया:
होली की बहुत-बहुत शुभकामनाएं। आप सभी के जीवन में हमेशा आनंद और उमंग का रंग बरसे। Wishing you all a happy and colourful Holi!
मत्स्यपालन, पशुपालन और डेयरी मंत्रालय
पशुपालन और डेयरी विभाग ने 22 और 23 फरवरी, 2023 को समावेशी विकास के लिए उद्यमशीलता स्कीम पर जागरूकता के लिए आकांक्षी जिलों में 4000 ग्राम स्तरीय शिविरों का आयोजन किया
- केंद्रीय मत्स्य पालन, पशुपालन और डेयरी मंत्री श्री परषोत्तम रूपाला ने किसानों को संबोधित किया और उन्हें राष्ट्रीय पशुधन मिशन  और राष्ट्रीय गोकुल मिशन योजनाओं के बारे में अवगत कराया।
- एएचडी सचिव ने आहार और चारा विकास सहित ग्रामीण पोल्ट्री, भेड़, बकरी और सुअर पालन में उद्यमशीलता विकास और नस्ल सुधार के महत्व पर बल दिया।
- विभाग का व्यापक विजन पशुधन उत्पादकता को टिकाऊ और लाभपद तरीके से बढ़ाना है
- सामान्य जन सेवा केन्द्रों से लगभग 2 लाख किसान जागरूकता कार्यक्रम में वर्चुअल तरीके से शामिल हुए।
केंद्रीय मत्स्य पालन, पशुपालन और डेयरी मंत्री श्री परषोत्तम रूपाला शिविरों के माध्यम से जुड़े किसानों को संबोधित करते हुए
आजादी का अमृत महोत्सव के हिस्से के रूप में, पशुपालन और डेयरी विभाग ने आकांक्षी जिलों में 4000 ग्राम स्तरीय शिविरों का आयोजन करके सामान्य जन सेवा केन्द्र नेटवर्क के माध्यम से उद्यमशीलता और विभाग की अन्य लाभार्थी-केन्द्रित योजनाओं पर जागरूकता कार्यक्रम आयोजित किए। केंद्रीय मत्स्य, पशुपालन और डेयरी मंत्री श्री परषोत्तम रूपाला और पशुपालन तथा डेयरी सचिव श्री राजेश कुमार सिंह ने क्रमशः 22.02.2023 और 23.02.2023 को बैठक की अध्यक्षता की। उपस्थित लोगों को इन स्कीम के बारे में, साथ ही सीएससी के माध्यम से ही योजना पोर्टल पर कैसे आवेदन करना है, इसकी पूरी जानकारी दी गई। सामान्य जन सेवा केन्द्रों से लगभग 2 लाख किसान जागरूकता कार्यक्रम में शामिल हुए।
केंद्रीय मत्स्य पालन, पशुपालन और डेयरी मंत्री श्री परषोत्तम रूपाला ने शिविरों के माध्यम से जुड़े किसानों को संबोधित किया और जानकारी दी कि राष्ट्रीय पशुधन मिशन और राष्ट्रीय गोकुल मिशन स्कीमों के रूप में अब प्रजनक कृषि उद्यमियों और चारा उद्यमियों का एक घटक है। राष्ट्रीय पशुधन मिशन  ग्रामीण उद्यमशीलता बनाने में मदद करेगा और मवेशी, डेयरी, मुर्गी पालन, भेड़, बकरी, सुअर पालन, आहार और चारा क्षेत्र में बेरोजगार युवाओं और पशुपालकों के लिए बेहतर आजीविका के अवसर पैदा करने में सहायता करेगा, जो आत्मनिर्भर भारत की दिशा में मार्ग प्रशस्त करेगा।
पशुपालन एवं डेयरी सचिव श्री राजेश कुमार सिंह किसानों से परस्पर बातचीत करते हुए
किसानों के साथ परस्पर बातचीत के दौरान पशुपालन और डेयरी सचिव श्री राजेश कुमार सिंह ने इस बात पर बल दिया कि ये स्कीम आहार और चारा विकास सहित ग्रामीण पोल्ट्री, भेड़, बकरी और सुअर पालन में उद्यमशीलता विकास और नस्ल सुधार पर विशेष ध्यान देंगी। सरकार देश में पोषण सुरक्षा, रोजगार सृजन और आर्थिक समृद्धि अर्जित करने के लिए पोल्ट्री उत्पादकता, दूध और मांस उत्पादन बढ़ाने के लिए विभिन्न स्कीमों/कार्यक्रमों को लागू कर रही है। इस क्षेत्र के लिए विभाग का व्यापक विजन पशुधन की उत्पादकता में टिकाऊ और लाभदायक तरीके से वृद्धि से संबंधित है। योजनाओं के प्रभाव और सफलता को प्रस्तुतियों और वीडियो के माध्यम से समझाया गया।
प्रधानमंत्री कार्यालय
प्रधानमंत्री कल पश्चिम बंगाल में जलपाईगुड़ी जाएंगे
प्रधानमंत्री जलपाईगुड़ी में 1938 करोड़ रुपये की राष्ट्रीय राजमार्ग परियोजना की आधारशिला रखेंगे
जलपाईगुड़ी में कलकत्ता उच्च न्यायालय के नये सर्किट बेंच का उद्घाटन भी करेंगे
प्रधानमंत्री श्री नरेन्द्र मोदी कल 8 फरवरी, 2019 को जलपाईगुड़ी जाएंगे, जहां वे राष्ट्रीय राजमार्ग-31डी पर फालाकाटा-सलसलाबाड़ी सेक्शन के बीच चार लेन की सड़क परियोजना की आधारशिला रखेंगे। राष्ट्रीय राजमार्ग का 41.7 किलोमीटर लंबा यह सेक्शन पश्चिम बंगाल के जलपाईगुड़ी जिले में आता है। इसे चार लेन का बनाए जाने पर 1938 करोड़ रुपये की लागत आएगी।
परियोजना के पूरे हो जाने पर सलसलाबाड़ी और अलीपुरदुआर से सिलीगुड़ी के बीच सड़क मार्ग से दूरी 50 किलोमीटर घट जाएगी। सिलीगुड़ी तक पहुंचने का रास्ता बेहतर हो जाने से रेल मार्ग और वायु मार्ग तक पहुंच भी सुगम हो जाएगा। इस राष्ट्रीय राजमार्ग पर चार लेन की सड़क बन जाने से क्षेत्र से चाय और अन्य कृषि उत्पादों को बाजार तक पहुंचाना आसान हो जाएगा। बेहतर सड़क संपर्क से क्षेत्र में पर्यटन को भी बढ़ावा मिलेगा। कुल मिलाकर इससे राज्य की सामाजिक और आर्थिक गतिविधियों को गति मिलेगी, जिससे स्थानीय लोगों के लिए रोजगार के नये अवसर बनेंगे।
फालाकाटा-सलसलाबाड़ी सेक्शन पर बनाए जाने वाले चार लेन की सड़क पर लोगों के लिए यातायात सुरक्षा की सारी सुविधाएं मौजूद रहेंगी। इस सेक्शन पर तीन रेलवे ओवरब्रिज, दो फ्लाईओवर, वाहनों के लिए तीन भूमिगत मार्ग तथा आठ बड़े और 17 छोटे पुल होंगे।
प्रधानमंत्री जलपाईगुड़ी में कलकत्ता उच्च न्यायालय के नये सर्किट पीठ का भी उद्घाटन करेंगे। यह पीठ उत्तरी बंगाल के दार्जिलिंग, कालिम्पोंग, जलपाईगुड़ी और कूच बिहार के लोगों को त्वरित न्याय सेवाएं देने में मददगार होगा। इन चार जिलों के लोगों को अब 600 किलोमीटर की यात्रा कर कलकत्ता उच्च न्यायालय नहीं जाना पड़ेगा, बल्कि महज 100 किलोमीटर की दूरी तय करके वे न्यायालय के सर्किट पीठ पहुंच सकेंगे।
स्वास्थ्य एवं परिवार कल्याण मंत्रालय
डॉ. हर्षवर्धन डॉक्टरों के शिष्टमंडल से मिले: हमले की निंदा की और सुरक्षित कामकाजी माहौल प्रदान करने में समर्थन का आश्वासन दिया
मरीजों और डॉक्टरों से संयम बरतने की अपील की
केन्द्रीय स्वास्थ्य और परिवार कल्याण मंत्री डॉ. हर्षवर्धन आज अखिल भारतीय आयुर्विज्ञान संस्थान, सफदरजंग अस्पताल, डॉ. राममनोहर अस्पताल के रेजिडेंट डॉक्टरों के एसोसिएशन,युनाइटेड रेजिडेंट एंड डॉक्टर्स एसोसिएशन ऑफ इंडिया तथा फेडरेशन ऑफ रेजिडेंट डॉक्टर्स एसोसिएशन  के शिष्टमंडल से मिले। शिष्टमंडल ने पश्चिम बंगाल में डॉक्टरों के साथ हुई हिंसा की घटनाओं के बारे में डॉक्टर हर्षवर्धन को बताया। डॉ. हर्षवर्धन ने गंभीर चिंता व्यक्त करते हुए कहा ‘मैं डॉक्टरों के साथ होने वाले अभद्र व्यवहार तथा उन पर हमले की घोर निंदा करता हूं, मैं इस बारे में पश्चिम बंगाल की मुख्यमंत्री से विचार विमर्श करूंगा।‘ पश्चिम बंगाल की मुख्यमंत्री सुश्री ममता बनर्जी को लिखे पत्र में आंदोलन को सद्भावपूर्ण रूप से समाप्त करने और डॉक्टरों को सुरक्षित कामकाजी माहौल सुनिश्चित करने का आग्रह किया। उन्होंने कहा कि डॉक्टरों की हड़ताल से देश भर में मरीजो को कठिनाई उठानी पड़ रही है और स्वास्थ्य सेवाओं पर प्रतिकूल असर पड़ा है।
स्वास्थ्य मंत्री ने कहा कि वह अस्पतालों को सुरक्षा प्रदान करने के बारे में गृहमंत्रालय से बातचीत करेंगे और इस विषय में राज्यों के मुख्यमंत्रियों और स्वास्थ्य मंत्रियों से भी चर्चा करेंगे ताकि भविष्य में ऐसी घटनाओं को टाला जा सके और डॉक्टरों को सुरक्षित कामकाजी माहौल प्रदान किया जा सके। उन्होंने कहा कि राज्यों को सभी आवश्यक एहतियाती उपाय करने चाहिए ताकि माहौल शांतिपूर्ण रहे और डॉक्टर तथा चिकित्सा संस्थान हिंसा और हमले के भय के बिना अपना कर्तव्य निभा सकें। उन्होंने कहा कि केन्द्र और राज्य डॉक्टरों और मरीजों के लिए सुरक्षित तथा सद्भाव पूर्ण माहौल सुनिश्चित करेंगे।
सभी डॉक्टरों विशेषकर पश्चिम बंगाल के डॉक्टरों से अपील करते हुए डॉ. हर्षवर्धन ने कहा कि डॉक्टरों को साधारण और सांकेतिक तरीके से विरोध करना चाहिए। एक चिकित्सा पेशेवर के रूप में उनका कर्तव्य मरीजों के अधिकारों की रक्षा करना है। हड़ताल विरोध का बेहतर तरीका नहीं है। मरीजों को तत्काल और आपातकालीन स्वास्थ्य सेवा सुविधाओं से वंचित नहीं किया जाना चाहिए।
डॉ. हर्षवर्धन ने मरीजों तथा उनके परिवार के सदस्यों से भी आग्रह किया कि वे डॉक्टरों को काम करने और पेशेवर लक्ष्यों की प्राप्ति में समर्थन दें और हिंसा का सहारा न लें। उन्होंने कहा कि डॉक्टर समाज के अभिन्न अंग हैं और अक्सर तनावपूर्ण तथा कठिन स्थितियों में कार्य करते हैं। उन्होंने मरीजों और उनकी देखभाल करने वालों से संयम बरतने को कहा।
डॉ. हर्षवर्धन ने राज्य सरकारों से अपील की कि हिंसा की घटनाओं की जांच त्वरित रूप से की जानी चाहिए ताकि समयबद्ध रूप में अपराधियों पर मुकदमा चलाया जा सके।
पर्यटन मंत्रालय
श्री प्रहलाद सिंह पटेल ने खजुराहो में ‘मेकिंग खजुराहो-एज़ आइकॉनिक टूरिस्ट डेस्टिनेशन’ पर आयोजित सत्र में हिस्सा लिया
भारत सरकार का पर्यटन मंत्रालय खजुराहो के 'छत्रसाल सम्मेलन केन्द्र' में 25 से 27 मार्च 2021 तक बैठक, प्रोत्साहन, सम्मेलन और प्रदर्शनियों का एक कार्यक्रम 'मीट इन इंडिया' एक माइस रोड-शो आयोजित कर रहा है। इस कार्यक्रम का स्वागत समारोह 26 मार्च को आयोजित किया गया और 'इंडिया कन्वेंशन प्रमोशन ब्यूरो’  के उपाध्यक्ष श्री अमरेश तिवारी ने भारत में माइस इंडस्ट्री के भविष्य पर एक प्रस्तुति दी। उसके बाद अपर प्रबंध-निदेशक सुश्री सोनिया मीणा द्वारा एक और प्रस्तुति दी गई। इसके अलावा मध्य प्रदेश पर्यटन बोर्ड के प्रबंध निदेशक द्वारा मध्य प्रदेश के कई पर्यटक आकर्षण भी प्रस्तुत किये गए। जीएमआर ग्रुप के मुख्य कार्यकारी अधिकारी श्री अश्वनी लोहानी ने अपने संबोधन में कहा कि, मध्य प्रदेश वास्तव में भारत का हृदय स्थल है और इसमें पर्यटकों को आकर्षित करने की अपार क्षमता है। उन्होंने कोविड काल के बाद पर्यटन के क्षेत्र में हो रहे बदलावों पर भी अपने विचार व्यक्त किये। पर्यटन मंत्रालय में सचिव श्री अरविंद सिंह ने अपने उद्बोधन में कहा कि, उनका मंत्रालय विभिन्न हितधारकों के साथ काम करने तथा देश में पर्यटन क्षेत्र को विकसित करने के लिए एक उत्प्रेरक के रूप में कार्य करने के लिए उत्सुक है।
दिन का दूसरा सत्र ‘मेकिंग खजुराहो-एज़ आइकॉनिक टूरिस्ट डेस्टिनेशन’ पर आयोजित किया गया था, इस सत्र के दौरान खजुराहो के मास्टर प्लान पर एक विस्तृत प्रस्तुति डिज़ाइन एसोसिएट्स के सहयोगी श्री जे काकटिकर द्वारा दी गई थी। पर्यटन एवं संस्कृति मंत्री ने इस प्रस्तुति को देखा और उन्होंने इस पर विस्तार से चर्चा की। इसके बाद, विभिन्न स्थानीय हितधारकों तथा स्थानीय मीडिया ने भी खजुराहो के विकास पहलुओं पर अपने विचार प्रस्तुत किए और खजुराहो के मास्टर प्लान पर अपनी प्रतिक्रिया एवं टिप्पणियां व्यक्त कीं।
तत्पश्चात, खजुराहो को विकसित करने और पर्यटन को बढ़ावा देने से संबंधित विभिन्न पहलुओं पर आधारित एक प्रतिष्ठित गंतव्य के रूप में सांस्कृतिक, प्राकृतिक तथा विरासत स्थलों एवं आसपास के आकर्षणों के महत्व पर चर्चा की गई। इस उद्घाटन सत्र में भारत सरकार में पर्यटन एवं संस्कृति मंत्री श्री प्रहलाद सिंह पटेल, भारत सरकार के पर्यटन सचिव श्री अरविंद सिंह, मध्य प्रदेश सरकार में पर्यटन एवं संस्कृति प्रधान सचिव श्री शेखर शुक्ला, स्वागत विरासत के मुख्य कार्यकारी अधिकारी श्री अविनाश मंघानी, सांस्कृतिक टेक्नोक्रेट डॉ नवीना जाफा, आईटीडी में अध्यक्ष व प्रबंध निदेशक श्री जी कमला वर्धन राव और श्री प्रणव सरकार ने भाग लिया।। सत्र का संचालन अर्न्स्ट एंड यंग के वरिष्ठ सहयोगी और नेता श्री गौरव तनेजा ने किया।
पर्यटन मंत्रालय
पर्यटन मंत्री कल साहसिक पर्यटन के संबंध में पहला दिशार्निदेश लांच करेंगे
भारत में साहसिक पर्यटन के लिए सरकार पहला दिशानिर्देश जारी कर रही है। केन्द्रीय पर्यटन राज्य मंत्री  श्री के. जे. अल्फोंस 31 मई 2018 को नई दिल्ली में आयोजित होने वाले एक समारोह में इस दिशानिर्देश को लांच करेंगे। भारत में साहसिक पर्यटन के संबंध में सुरक्षा और गुणवत्ता पर आधारित इन दिशानिर्दशों को एडवेंचर टूर ऑपरेटर्स एसोसिएशन ऑफ इण्डिया  के सहयोग से तैयार किया गया है।
साहसिक खेलों को सुरक्षित बनाने के प्रयास के तहत इन दिशानिर्देशों में न्यूनतम मानकों का जिक्र किया गया है। पिछले कुछ वर्षों के दौरान साहसिक पर्यटन में तेजी से वृद्धि हुई है और इसने भारत के आर्थिक विकास में महत्वपूर्ण भूमिका निभाई है। इसने पूरी दुनिया के पर्यटकों को आकर्षित किया है। इस पहल का एक मात्र उद्देश्य है कि टूर संचालक साहसिक पर्यटन को समझे तथा सुरक्षा दिशा निर्देशों को बेहतर तरीके से लागू करें। इन दिशा निर्देशों में भूमि, हवा और जल आधारित गतिविधियों को शामिल किया गया है। इसके अंतगर्त पर्वतारोहन, ट्रेकिंग, बंजी जम्पिंग, पारा ग्लाइडिंग, कायकिंग, स्कूबा डाईविंग, स्नॉर्कलिंग, रिवर राफ़्टिंग तथा कई अन्य खेल शामिल हैं। एटीओएआई तथा अन्य सभी पर्यटन हितधारकों के साथ पर्यटन मंत्रालय भारत को एक मजबूत सुरक्षा प्रबंधन प्रणाली के साथ सबसे अच्छे साहसिक पर्यटन स्थलों में से एक के रूप में स्थापित करने के लिए प्रतिबद्ध है।
कार्मिक, लोक शिकायत एवं पेंशन मंत्रालय
डीओपीटी के ऑनलाइन कोरोना पाठ्यक्रम शुरू होने के दो सप्ताह के भीतर 2,90,000 से अधिक प्रशिक्षण पाठ्यक्रम और 1,83,000 उपयोगकर्ता : डा. जितेन्द्र सिंह
डीओपीटी  के ऑनलाइन कोरोना पाठ्यक्रम को भरपूर प्रतिक्रिया मिल रही है और इसकी शुरूआत के दो सप्ताह के भीतर, 2,90,000 से अधिक प्रशिक्षण पाठ्यक्रम शुरू किए गए हैं और 1,83,000 से अधिक उपयोगकर्ताओं ने इसमें पंजीकरण कराया है।
पूर्वोत्तर क्षेत्र विकास, प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा और अंतरिक्ष राज्य मंत्री , डॉ. जितेंद्र सिंह ने आज नई दिल्ली में मीडिया को यह जानकारी दी। उन्होंने कहा कि एक अनोखे, संभवतः अपनी तरह के पहले प्रयोग में, डीओपीटी ने ज्ञान के प्लेटफॉर्म https://igot.gov.in. के माध्यम से अग्रिम पंक्ति के कोरोना योद्धाओं को सशक्त बनाने के लिए एक मॉड्यूल शुरू किया है। उन्होंने कहा कि कोविड महामारी से मुकाबला करने के लिए अग्रिम पंक्ति के कोरोना योद्धाओं को प्रशिक्षण और अपडेट देने के लिए एक ऑनलाइन माध्यम की परिकल्पना की गई जो वास्तव में सफलता की एक अनूठी कहानी साबित हुई है जिसका आने वाले समय में संभवत: विभिन्न रूपों में अनुकरण किया जाएगा।
उन्होंने यह भी बताया कि विशिष्ट प्लेटफॉर्म निर्धारित घंटों और किसी विशेष स्थान पर प्रशिक्षण मॉड्यूल मुहैया करा रहा है, ताकि स्मार्ट फोन के जरिये कोविड के संबंध में जवाब दिया जा सके। इस उद्देश्य के लिए एक समर्पित एंड्रॉइड आधारित ऐप भी शुरु किया गया है और इसे https://bit.ly/dikshaigot लिंक का उपयोग करके डाउनलोड किया जा सकता है।
कोविड के बारे में जानकारी का मंच प्रधान मंत्री श्री नरेन्द्र मोदी की संकल्पना पर आधारित है, ताकि अग्रिम पंक्ति के योद्धाओं को सशक्त बनाया जा सके और उन्हें कोविड महामारी का शिकार होने से बचाने के लिए सही प्रकार का ज्ञान दिया जा सके। पाठ्यक्रम की प्रशिक्षण सामग्री में कोविड के बारे में मौलिक जानकारी, नैदानिक प्रबंधन, आईसीयू देखभाल प्रबंधन, संक्रमण की रोकथाम और देखभाल, पीपीई का उपयोग, क्वारंटाइन और एकांतवास, एनसीसी कैडेटों के लिए प्रशिक्षण, कोविड-19 मामलों का प्रबंधन, प्रयोगशाला नमूना संग्रह और जांच, मरीज की मनोवैज्ञानिक देखभाल, कोविड में शिशु की देखभाल, कोविड के दौरान गर्भावस्था में देखभाल शामिल हैं।
नई जानकारी सामग्री को नियमित रूप से मॉड्यूल में जोड़ा जा रहा है और प्रशिक्षण मॉड्यूल को डॉक्टर, नर्स, पैरामेडिक्स और पुलिस संगठनों से लेकर नेहरू युवा केंद्र, आंगनवाड़ी और आशा कार्यकर्ताओं तक की 18 भूमिकाओं की प्रशिक्षण आवश्यकताओं को पूरा करने के लिए बनाया गया है।
राष्ट्रपति सचिवालय
राष्ट्रपति ने डा.ए.पी.जे. अब्दुल कलाम की जयंती पर उन्हें श्रद्धा सुमन अर्पित किए
 राष्ट्रपति भवन में उन्हें श्रद्धा सुमन अर्पित किए।
विज्ञान एवं प्रौद्योगिकी मंत्रालय
ग्वार गम और चाईटोसन का उपयोग करके निर्मित नए जैव विखंडननीय बहुलक  में पैकेजिंग सामग्री बनाने की उच्च क्षमता है
भारतीय वैज्ञानिकों के एक दल ने ग्वार गम और चाईटोसन का उपयोग करके पर्यावरण के अनुकूल, अविषाक्त, जैव विखंडननीय बहुलक  विकसित किया है। यह दोनों पदार्थ को ग्वार फली  और केकड़े एवं झींगे के बाह्य कवच से निकाले गए पॉलीसेकेराइड हैं। उच्च जल स्थिरता, उच्च यांत्रिक शक्ति और प्रतिकूल पर्यावरणीय परिस्थितियों के लिए उत्कृष्ट प्रतिरोध क्षमता वाली इस ग्वार गम-चाईटोसन फिल्म की पैकेजिंग के लिए अनुप्रयोगों में उपयोग किए जाने की पर्याप्त संभावनाएं हैं।
पॉलीसेकेराइड उन कुछ उच्च क्षमता वाले बायोपॉलिमर में से एक हैं जिनका उपयोग पैकेजिंग सामग्री के संश्लेषण में उपयोग के लिए किया जा सकता है। तथापि पॉलीसेकेराइड की कम यांत्रिक गुणवत्ता, उच्च जल-घुलनशीलता, और कम अवरोध वाले गुणों जैसी कुछ कमियों के कारण उन्हें पसंद नहीं किया जाता है।
पॉलीसेकेराइड्स की इन चुनौतियों को दूर करने के लिए एसोसिएट प्रोफेसर डॉ. देवाशीष चौधरी और इंस्पायर जूनियर रिसर्च फेलो सज्जादुर रहमान ने एक ग्वार गम-चाईटोसन सम्मिश्रित  फिल्म बनाई है, जो एक ऐसा तिर्यक बंधित  पॉलीसेकेराइड है जिसमें किसी भी प्लास्टिसाइज़र का उपयोग नहीं किया गया हैI इसके लिए समाधान कास्टिंग विधि  अपनाई गई है। इस प्रकार निर्मित बायोपॉलिमर मिश्रित फिल्म में उच्च जल स्थिरता, उच्च यांत्रिक शक्ति और प्रतिकूल पर्यावरणीय परिस्थितियों के लिए उत्कृष्ट प्रतिरोध क्षमता थी। यह शोध हाल ही में 'कार्बोहाइड्रेट पॉलिमर टेक्नोलॉजीज एंड एप्लीकेशन' जर्नल में प्रकाशित हुआ है।
शोधकर्ताओं ने पाया कि इस प्रकार निर्मित की गई तिर्यक बंधित  फिल्म 240 घंटे के बाद भी पानी में नहीं घुली। इसके अलावा, क्रॉसलिंक्ड ग्वार गम-चाईटोसन सम्मिश्रित  फिल्म की यांत्रिक शक्ति सामान्य बायोपॉलिमर की तुलना में अधिक थी  के लिए जाने जाते हैं )। क्रॉस-लिंक्ड ग्वार गम-चाईटोसन सम्मिश्रित  फिल्म भी 92.8º के उच्च संपर्क कोण के कारण अत्यधिक जल प्रतिरोधी  थी। केवल चाईटोसन से बनी फिल्म की तुलना में इसकी जल वाष्प पारगम्यता  भी कम थी।
बेहतर यांत्रिक शक्ति, जल प्रतिरोधी  गुण, और निर्मित किए गए तिर्यक बंधित  ग्वार गम-चाईटोसन की प्रतिकूल पर्यावरणीय परिस्थितियों के प्रतिरोध कर सकने का गुण पैकेजिंग अनुप्रयोगों में उपयोग किए जाने की इसकी क्षमता को बढ़ा देता है।
प्रकाशन लिंक: https://doi.org/10.1016/j.carpta.2021.100158।
इस सम्बन्ध में अधिक जानकारी के लिए डॉ. देवाशीष चौधरी आईएएसएसटी  से संपर्क किया जा सकता है ।